"Ho està fent molt bé perquè només ha d'esperar, callar i pujar en intenció de vot"\nAquest article no va sobre Oriol Junqueras. El Vicepresident prova de tancar pressupostos i gestiona la seva àrea de la manera més professional que pot, i estic segur que acabarà fent possible que un any tan important com aquest no quedi en un “coitus interruptus” en forma d’eleccions autonòmiques. No, no va sobre ell ni sobre el seu futur ni el seu passat, ni sobre les seves expectatives electorals, ni tan sols sobre la frase “junquerisme és amor” que ha sorgit enmig d’una entrevista a la ràdio i que crec que té una càrrega positiva innegable (i que només els pobres d’esperit poden qualificar de cursi). No, aquest article va sobre la gent que en parla. I com en parla. Quasi unànimement.\n“Ho està fent molt bé perquè només ha d’esperar, callar i pujar en intenció de vot”. Sí, aquesta és la frase. Poques persones hi afegeixen virtuts de gestió o de missatge polític: la majoria molt majoritària fan servir ex-ac-ta-ment la frase que els he escrit. I si pronunciem aquestes frases, si aquesta és la nostra afinada capacitat d’anàlisi i el nostre altíssim nivell d’exigència política, aleshores el problema no el té Junqueras ni Puigdemont ni Mas ni la “classe política”. El problema el tenim nosaltres.\nTant omplir-nos la boca els últims anys de crisi de la política, de falta de generositat per part de les cúpules dels partits, de verticalitat massa jeràrquica, d’autisme, del fet que els polítics “només miren pels seus interessos i pels càlculs electorals”…. i, quan hem de jutjar el paper actual del vicepresident Junqueras perquè “ho està fent molt bé”, l’explicació que hi donem és purament tacticista i passiva. “Ho està fent molt bé, perquè només ha de veure com els altres s’emboliquen”. És a dir, zero premi a la proactivitat. Zero premi al risc, o a l’ideari, o a la forma de gestionar o de comunicar. “Fer-ho molt bé” no seria sincerar-se amb els qui desitgen un referèndum, aguantar l’aposta, convèncer la CUP malgrat els seus atacs i el seu cinisme, renunciar a presentar-se a les eleccions perquè es prioritza l’objectiu de la independència, mantenir el fràgil equilibri de forces que fa possible el full de ruta del 2017, etcètera… No: “Ho fa molt bé” perquè només ha de veure passar hipotètics cadàvers. Ens mereixem tot un aplaudiment, tots nosaltres, grans reivindicadors de la honestedat i de la generositat en política. I del sacrifici, i de la valentia. Ens mereixem, en definitiva, el que tenim.\nDit això, no he entrat ni entraré en el grau d’honestedat i de valentia que té el vicepresident Junqueras perquè ja he dit que aquest article no va sobre ell. Voldria, en canvi, que el lector veiés com s’assembla molt més del que pensa a la “casta política” que fa càlculs i que maquina. Vull que el lector vegi que els hipotètics vicis de la política, molt sovint, els portem incorporats o fins i tot multiplicats. Que si no ens agrada com són els partits i els polítics, hauríem d’aprendre que els partits i els polítics els conformen persones com nosaltres i que en qualsevol moment podem participar-hi, per a millorar-los o per a empitjorar-los. I que, des de fora, frases com aquestes fan comprensible que siguem un país tan ple de petiteses fratricides i de baixa qualitat política. Posin, si us plau, la vara de mesurar en un altre nivell. Posin el llistó més amunt, posin-se’l més amunt. Si volem ser una província de caníbals, serem una província de caníbals.\nSort que algú reparteix una mica d’amor.


JUDIT PRAT ESCOLÀ — Oficina Jove de La Segarra\nJUDIT PRAT ESCOLÀ\nJUDIT PRAT ESCOLÀ http://segarrajove.ddl.net/que-vols-saber/participacio-i-associacionisme-1/joves-en-positiu/judit-prat-escola http://segarrajove.ddl.net/que-vols-saber/participacio-i-associacionisme-1/joves-en-positiu/judit-prat-escola/@@download/image/foto judit Prat.jpeg\nAvui coneixerem a la Judit Prat Escolà, jove que ha participat de voluntària en dos camps de treball internacionals.\nLa Judit és una jove Cerverina de 19 anys, actualment està estudiant publicitat i relacions públiques a la Universitat Autònoma de Barcelona.\nHola Judit, ens podries explicar quan vas sentir per primer a parlar dels camps de treball internacional?\nLa primera vegada va ser quan jo feia segon de batxillerat a l’Institut Antoni Torroja i un dia durant l’hora de tutoria van venir unes tècniques de l’Oficina Jove de la Segarra a explicar-nos que eren els camps de treball internacional i a partir d’aquí em va entrar el cuquet de saber més sobre aquest tema i jo juntament amb unes quantes més de la classe vam anar a l’Oficina Jove per informar-nos de tots els passos que havíem de fer per poder fer un camp de treball internacional. Al final vam ser jo i dos noies més que vam marxar aquell estiu a un camp.\nQue és el que et va cridar l’atenció?\nTenia ganes de fer algo diferent, canviar de rutines i fer alguna cosa nova, ganes de perdre’m i conèixer gent de tot el món i vaig pensar que era una bona oportunitat marxar aquell estiu. Em feia respecte però vaig pensar que podia ser un xute d’adrenalina estar sola en un lloc desconegut i amb gent de diferents parts del món.\nQuins camps has fet?\nVaig fer-ne dos, el primer va ser a l’estiu del 2017 a Liepnitzinsel, al nord d’Alemanya i era un camp de mediamebient, treballàvem 5h al dia i netejàvem camins i fèiem tallafocs. Dormíem amb tendes de campanya al mig d’una illa que feia 1km i cada dia agafàvem barquetes per anar a treballar. Va ser un camp de 12 dies i hi havia gent d’Alemanya, Itàlia, Xina, Polònia, Taiwan, França.\nL’altre camp va ser l’estiu del 2018 a Sortino, Sicília, el projecte es tractava de netejar tota una zona abandonada a més a més de fer sucs de taronja naturals als turistes. Amb aquest projecte hi estaven involucrats tots els joves del mateix poble a més a més de nosaltres que veníem de diferents parts del món. Dormíem amb una antiga ermita a les afores del poble. Va ser un camp de 14 dies i hi havia gent de Mèxic, Taiwan, Russia, França, Holanda i del nord d’Itàlia\nAlguna aventura o anècdota?\nAl camp de treball que vam fer a Liepnitzinsel, que estàvem al mig d’una illa anava a nedar mentre plovia i la última nit ens vam banyar tots, va ser genial!!\nDes de la teva experiència personal, quin consell donaries a algú que té ganes de marxar a fer una estada a l’estranger però no ho acaba de veure clar?\nQue no s’ho pensin! Que parlin amb mi i els hi agafarà ganes del tot de marxar!\nAbans de marxar que s’informin bé del país on van i que cal anar amb la ment ben oberta, és una experiència que omple molt i t’enriqueix com a persona, et fa espavilar i fas amics per tot arreu que després pots aprofitar per anar a visitar... és genial!!\nLes inscripcions a la majoria de Camps de Treball per l’estiu comencen ara al març!!\nEnllaç del video on es veu el camp “Liepnitzinsel Sommer Kamp”: https://vimeo.com/231362258\nMoltes gràcies Judit per la teva col·laboració. Et desitgem el millor i que segueixis gaudint d'experiències com aquesta!!!\nEquip de l’Oficina Jove de la Segarra\nCLÀUDIA RESA PARÉS\nCAMIL ARMAS ROCHA\nASSOCIACIÓ DE JOVES DE TORÀ\nBlanca MJ · Creativa\nCARMINA MARSIÑACH, presidenta de l'Associació la Mansa de Sant Ramon\nMARC MÁRQUEZ I ÀLEX MÁRQUEZ\nSÒNIA ESTEVE FITÓ\nJOEL BONET, MOATAZ MAGDY I XAVIER CASAS\nCONCURS DE CONTRASTOS\nENGANXA'T A LA SEGARRA JOVE\nACTIVITATS D'EDUCACIÓ EN EL LLEURE - ESTIU 2021


A1 Dominar les teories de l'adquisició de llengües estrangeres y els fonaments pedagògics i psicològics d'aquestes teories, com també els principis metodològics i les aplicacions més adequades per a optimitzar l'aprenenttage d'una llengua estrangera.\nA2 Descriure i interpretar el funcionament dels sistemes formal i funcional de l'espanyol i donar-los un tractament didàctic adequat.\nA3 Estructurar el procés d'aprenentatge segons un model comunicatiu, basat en l'acció d'acord amb les orientacions del Marc Comú Europeu de Referència per a les llenges, del Consell d'Europa.\nA4 Planificar i avaluar el procés d'ensenyament-aprenentatge d'acord amb el context d'ensenyament, el currículum, l'enfocament metodològic i el component afectiu.\nA5 Exposar amb domini i de forma adequada els coneixements sobre l'espanyol LE de manera escrita, oral o per entorns multimèdia diversos\nA6 Introduir la multiculturalitat i la diversitat lingüística com a eina enriquidora i complementària en l'ensenyament de la llengua.\nA7 Gestionar la classe de manera adequada i adoptar diferents rols (transmissor, facilitador, mediador) en funció de les necessitats dels estudiants.\nA8 Dissenyar i dur a terme una investigació rellevant en l'àrea de l'ensenyament d'E/LE basada en els diferents mètodes d'investigació quantitativa i qualitativa i implementar els resultatsde d'aquesta investigació a l'aula.


forMATs | Formacions en didàctica matemàtica\nper a tot el professorat\nAccediu, de manera totalment GRATUÏTA, a:\nQUÈ és forMATs?\nSi us interessa l’educació matemàtica, esteu de sort! Cada vegada som més els qui compartim el valor de promoure unes matemàtiques manipulatives i competencials entre l’alumnat, d’acord amb el que ens indica tant la recerca en didàctica com la nostra experiència docent. Hem entès que amb els continguts curriculars no n'hi ha prou: cal transmetre també una manera de fer, uns processos que vertebrin el quefer matemàtic. No obstant això, tot i que la investigació en didàctica i els currículums oficials de molts països vagin en aquesta direcció, quan entrem a l'aula de matemàtiques encara sorgeixen diversos interrogants: Quins processos hem de fomentar? Cal deixar totalment de banda el contingut? A través de quines activitats s’aconsegueix un aprenentatge competencialment significatiu? Com el podem avaluar?\nInnovamat som un projecte que, des del 2017, treballem per portar als centres una proposta curricular que doni resposta a aquestes inquietuds a través d’idees i recursos de qualitat, assessorament personalitzat i formació. El març de l’any passat vam redoblar esforços, vam estrenar una pàgina web amb tot d’activitats i dinàmiques especialment pensades per fer a distància i vam organitzar improvisadament les jornades de formació virtual #confiMATHS, per mirar d’aprofitar una mica les eternes setmanes de confinament. Sincerament, no ens esperàvem l’èxit de convocatòria que van suposar, amb més de 10 000 inscrits, i vam constatar que la comunitat educativa està més desperta que mai, que teniu ganes de formar-vos en didàctica, ganes de debatre, compartir i aprendre els uns dels altres, fins i tot de manera virtual.\nPer això hem pensat que seria una llàstima que aquelles jornades quedessin en una simple anècdota del confinament de l’any passat. Així que ens fa molta il·lusió convidar-vos a una nova edició de les jornades de formació virtuals d’Innovamat, obertes per a tot el professorat i que aquesta vegada porten el nom de #forMATs. Enguany, com que el projecte creix, també ho fa l’oferta formativa a càrrec de les nostres expertes i experts. Trieu, remeneu i apunteu-vos, amb ganes de participar, a les xerrades que més us interessin. Ens ho passarem bé!\nDirectora d'oci a eXplorium. Doctora en didàctica de les matemàtiques. Professora de la Facultat d'Educació de la Universitat Autònoma de Barcelona.\nDoctora en Didàctica de les matemàtiques. Investigadora en Pràctica Educativa i Activitat Matemàtica. Professora de la Facultat d'Educació de la Universitat Autònoma de Barcelona.\nDoctora en didàctica de les matemàtiques. Professora de matemàtiques al Col·legi Sant Gregori i professora de la Universitat de Barcelona.\nDoctor en Didàctica de les matemàtiques. Professor titular a la Universitat Autònoma de Barcelona.\nCatedràtic d'Ensenyament secundari i professor a la Universitat de Barcelona. Membre fundador del grup Cúbic de didàctica de la Facultat de Matemàtiques i Informàtica de la UB. Formador i divulgador.\nDoctora en Educació. Mestra d'educació Infantil i de formació de professors a Espanya i els Estats Units d'Amèrica.\nMestra d'educació Primària i experta en educació matemàtica. Experiència en gestió d'aula a Catalunya i Finlàndia. Coordinadora d'Infantil i Primària del projecte Innovamat.\nGraduat en Matemàtiques a la Universitat de Barcelona i Màster en formació de professorat d'Educació Secundària. Expert en didàctica de les matemàtiques.\nProfessor de matemàtiques d'educació secundària. Enginyer superior aeronàutic per la Universitat Politècnica de Catalunya. Expert en didàctica de les matemàtiques.\nCliqueu el botó de cada etapa educativa per a accedir a la seva programació\nInscriviu-vos a forMATs\nTrieu totes formacions a les quals vulgueu assistir\n(13/4, 28/4, 5/5, 12/5 a les 18h)\n(14/4, 21/4, 28/4, 5/5, 12/5 a les 18h)\n(3/3, 10/3, 17/3, 24/3, 5/5 a les 18h)\nAccepto la política de privadesaVeure la política de privadesa\n©2021 per INNOVAMAT. Tots els drets reservats.


Finançament col·lectiu de la instal·lació fotovoltaica aïllada i del sistema de depuració d'aigües de l'alberg ecològic "La Granja de Flix".\nUbicació: Flix, Spain\nPromogut per PROXIMIDAD BIOECOLOGICA, S.L. (La Granja de Flix)\nFinançament col·lectiu de la instal·lació fotovoltaica aïllada i del sistema de depuració d'aigües del nou alberg ecològic "La Granja de Flix".\nRecaptació completada amb èxit en data 16/08/2017. S'estan realitzant els últims tràmits de la seva validació legal de cara a la formalització del contracte de préstec col·lectiu.\nPréstec col·lectiu per finançar la instal·lació d'autoconsum d'energia solar i el sistema de depuració d'aigües d'un nou alberg ecoturístic a Flix (Ribera d'Ebre).\nL'única font d'energia elèctrica de La Granja de Flix serà l'obtinguda mitjançant panells solars fotovoltaics amb bateries de suport.\nEl préstec d'ECrowd! pren com a garantia la totalitat de la instal·lació de generació, acumulació i subministrament elèctric, així com el sistema de depuració d'aigües de l'alberg.\nEl préstec també compta amb l'afiançament dels dos socis de l'empresa promotora.\nTurisme sostenible, dinamització econòmica de la comarca, divulgació i protecció del medi ambient. Ús d'energies renovables. Estalvi d'emissions CO2.\nLes instal·lacions fotovoltaiques aïllades de la xarxa són una modalitat d'instal·lació de producció d'energia elèctrica utilitzades per proveir d'energia elèctrica en zones aïllades en les que seria molt complicat o excessivament car tenir un punt de connexió a la xarxa elèctrica. Els usos d'instal·lacions aïllades són molt diversos, i van des del proveïment d'energia a finques amb usos similars als d'una casa convencional o la generació d'energia elèctrica per extreure aigua d'un pou.\nLes instal·lacions fotovoltaiques aïllades presenten els següents elements principals:\n❶ Mòduls fotovoltaics\n❷ Quadres de distribució al costat CC\n❸ Regulador de càrrega de bateries\n❹ Banc de bateries d'emmagatzematge d'energia\n❺ Possibles càrregues de CC\n❻ Inversor CC / CA\n❼ Càrregues CA\nAquest tipus d'instal·lacions fotovoltaiques són dimensionades d'acord a les necessitats de consum diari de la instal·lació, així com de l'autonomia requerida per al banc de bateries.\nAquesta instal·lació té una potència nominal de 20,4 kW i compta amb:\n3 inversors Schneider Conext XW 8548\nCom que és una instal·lació solar d'autoconsum completament aïllada, no es veu afectada de cap manera per l' "impost al sol".\nEl sistema de depuració d'aigües consisteix en un separador de greixos, la seva corresponent fossa i tota l'obra civil necessària per a la seva implantació.\nUn separador de greixos és un dispositiu que evita que arribin al clavegueram.\nLes aigües entren i es produeix una decantació dels sòlids més pesats que es queden a la part inferior del dipòsit i els greixos animals i detergents en la superior del dipòsit. El tub de sortida d'aigües, està situat a la part intermèdia del separador, amb la qual cosa s'evita que puguin abocar els sòlids pesants i els greixos i detergents.\nÉs important el seu ús quan els greixos es fan servir en gran quantitat, com a les cuines industrials, perquè són molt difícils de tractar a les estacions de depuració d'aigües residuals.\nL'alberg de La Granja de Flix s'està construint utilitzant proveïdors locals i té previst obrir les seves portes al setembre de 2017. Comptarà amb les següents instal·lacions en la seva primera fase:\n13 habitacions de 2 places.\n10 habitacions de 8 places.\n2 habitacions per a Minusvàlids\n48 Bateries TAB 16 OPzS 2000. 2V - 3.010 Ah / C100. 2 bancades de 24.\n6 reguladors de càrrega Schneider MPPT 80.600.\n72 mòduls SCL policristal·lí 310 Wp


XERRICS D'OLOT: Shopping Nit\nEl dissabte 14 pel Shopping Nit, la comitiva de castellers iniciarà la seva ruta a les 20:15 a la plaça Catalunya. El recorregut prosseguirà a la plaça Rector Ferrer, després cap a la plaça del Conill, plaça Móra (font de l'Angel), i acabem novament a la plaça Rector Ferrer.\nEl diumenge, els que es desplacin a Talaixà tenen dues opcions, els més valents i esportius, començaran la caminada des de l'aparcament nou que hi ha després de la barrera de després de l'Hostal de Sadernes. Aquí tothom hi arribarà amb els seus mitjans. Els que no puguin (o no vulguin) caminar tant, s'ha quedat a les 8:15 a l'aparcament del Consum d'Olot, des d'on es sortirà amb vehicles que retallaran part del camí. A Talaixà es farà alguna construcció per celebrar l'estrena del refugi i el Centre Excursionista d'Olot convidarà els Xerrics amb un dinar de muntanya. Molt important, cal portar la roba de plaça a la motxilla.\nPer acabar, el divendres 20 anem a fer assaig a Vic, per ajudar els Sagals. L'hora de trobada serà les 20:15 al Consum. Qui hi vulgui anar pel seu compte, l'assaig es farà a la plaça Major de Vic, i els Sagals ens obsequiaran amb una mica de sopar.\nPublicado por Anònim en 22:40\nEtiquetes: assaig , plaça catalunya , plaça major , sagals , shopping nit , talaixà


L'emblemàtic Happy Parc podria tancar pel preu del lloguer - Línia Sants\nL’emblemàtic Happy Parc podria tancar pel preu del lloguer\nRedacció|2019-10-02T10:04:24+02:002 octubre 2019|Sants|Línia Sants\nEl futur del Happy Parc no està garantit. Foto: Happy Parc\nEl primer parc infantil indoor que es va inaugurar a Barcelona, el Happy Parc de Sants, es pot veure obligat a abaixar la persiana després de 25 anys a causa de l’augment del lloguer que els demana la propietat de l’edifici, situat al número 74 del carrer dels Comtes de Bell-lloc.\nL’edifici, dissenyat per l’arquitecte Modest Feu i construït el 1905 pels germans Climent quan es va fer la fàbrica que duia el seu nom, forma part del patrimoni arquitectònic de la ciutat i fa poc l’Ajuntament va restaurar la façana que dona a l’estació de Sants. Aquesta millora ha fet augmentar el valor de l’edifici i ara, segons denuncien des de Happy Parc, alguns portals immobiliaris estan oferint el lloguer del local a 15.000 euros mensuals, una xifra que representa un increment del 300% del lloguer actual. El contracte actual de lloguer s’acaba el pròxim mes de novembre.\nJosep Pinyol, conseller delegat de Petriparc, l’empresa propietària del Happy Parc, afirma que “si una solució d’urgència no ho arregla, d’aquí a dos mesos hi haurà una nova víctima de l’especulació immobiliària i la voràgine urbanística que arrasa locals emblemàtics i despersonalitza els barris i la ciutat sencera”. El parc té actualment un total de 14 treballadors que es quedarien sense feina.\nEn una entrevista a Betevé, Pinyol va explicar dilluns que el mateix dia s’havia reunit amb tècnics de l’Ajuntament per explorar si hi ha alguna possibilitat que eviti el tancament. Pròximament també hi ha prevista una reunió amb el regidor Marc Serra. Durant l’entrevista a Betevé, Pinyol va remarcar que “estem fent tot el que podem i més per continuar”.


La tornada a l'escola | Pregaria.cat\nPer AmparoG on dl., 14/09/2020 - 11:14\nA casa nostra és avui, dilluns 14 de setembre, però ja en algunes comunitats autònomes de l’Estat i en altres països veïns han començat les classes en l’ensenyament reglat.\nUn munt d’incerteses: les mesures de seguretat que convé instaurar; si hi haurà o no prou recursos humans; si l’activació d’aquest àmbit de relació social, l’escolarització, influirà en la difusió de la pandèmia; què haurem de fer si tornem enrere en el control de la difusió de la malaltia… Massa perquès.\nEn realitat, no vull entrar-hi… No tinc prou competències per valorar si s’està fent el que convé o no. Vull suposar la bona voluntat de tothom: dels docents, dels polítics, de les famílies, dels estudiants, dels sanitaris… I, sobretot, prego perquè tot vagi bé.\nEl començament de curs al setembre 2020 realment és únic: mai hem viscut un com aquest. Per altra part, es tracta de la mateixa experiència de cada any, amb alguns ingredients que no canvien: noves coses a aprendre; personetes, com esponges, que tot ho absorbeixen; docents, que volen “e-ducere”, fer emergir de l’altre el seu potencial; famílies, que comparteixen amb professionals la tasca de formar i fer créixer integralment homes i dones.\nI em ve a la ment Jesús, “mestre bo”, com li va dir aquell home important (Lc 18,18). Que tots aprenguem d’Ell, de les seves actituds, paraules i accions, a ser bons alumnes, bons professors, bons pares i mares.... a ser bones persones.


Cap Vermell - Portalet. La reprovació: un camí equivocat\nLa desconfiança s'ha apropiat de la política local; res de nou, perquè és el mateix que passa a nivell nacional; podríem dir que allò que tant detesta la ciutadania, la picabaralla inútil, se'ns ha encomanat. La reprovació es fa per condemnar algú, per fer retrets, per jugar a bons i a dolents. No creim que sigui això el que convé al poble.\nEl conflicte forma part de la política i de la democràcia; es pot dir que treballar per resoldre conflictes és la primera regla d'un demòcrata. El dictador imposa allò que li convé i fa sentència; el demòcrata accepta que hi ha un conflicte i proposa solucions. No ha estat el cas. Els conflictes polítics, encara que ho permeti la llei, no es resolen a cop de reglament sinó teixint complicitats i amb transparència.\nL'acte de reprovació de quatre regidors ha servit per amagar allò que molesta a una part de la població: la mala gestió política d’algunes obres municipals. Si l'equip de govern considera que els rumors que circulen pel poble són maliciosos, desinformen i manipulen, allò que cal fer és informar millor, transparència i compromís; cosa que s'ha fet amb comptagotes.\nA hores d'ara, les xarxes socials són ben presents en el joc polític i no són fàcils de controlar; són un perill i un repte a tenir en compte perquè amb molta facilitat tendeixen a la manipulació i són una font de conflictes, però tothom hi juga.\nLa confiança en la política i amb els polítics és un bé molt preuat. Per això és freqüent, en els països europeus amb democràcia consolidada, que polítics amb càrrecs importants es plantegin la dimissió quan perceben que han perdut la confiança de la ciutadania. No se'ls ocorre demonitzar l'oposició, sinó que en un acte de compromís amb la política i amb humilitat reconeixen errors i se sotmeten de nou a la confiança de la institució que representen.\nLa política gasta. N'hi ha que ho reconeixen i d'altres que no ho volen entendre. Àngela Merckel ha renunciat a seguir en política quan disposava de reconeixement i confiança suficients per seguir al capdavant del partit i, segurament, del govern. Cada passa que fas en política és un pes que carregues a la motxilla. El batle sap que en la seva carrera política hi ha sotragades; no cal anomenar-les; sovint han estat els mateixos companys de candidatura els que li han perdut la confiança i s'han retirat.\nDesprés d'aquests aclariments, tornem a la sessió de reprovació. L'acte en si mostra una indissimulada voluntat de criminalitzar l'oposició, l'únic culpable i mereixedor de retrets a balquena. El batle ha volgut donar un cop d'autoritat sense més intenció que anul·lar-la. L'autoritat no es guanya imposant-se, fent ús del seu poder, sinó de mica en mica, diàriament i per l'encert dels seus actes.\nTot en la vida permet múltiples interpretacions i en política encara més; sobretot a un país com Espanya capaç de polititzar-ho tot per no treballar i profunditzar en el problema. No és fàcil entendre què vol dir una política digna; és tal vegada la que fa el batle?; és aquella que recomana a l'oposició? Dissortadament, la política espanyola és de molt baixa qualitat. El mateix Joan Carles I n'ha donat fe quan assegurava que la Justícia era igual per a tots i ens amagava que ell era inviolable.\nDe les desavinences i desconfiances no cal fer-ne espectacle. Els conflictes polítics s'assumeixen amb la ferma voluntat de treballar i bastir camins d'entesa des de la humilitat i la confiança en la institució que representen.\nI recordem que qui té més poder té més responsabilitat.


octubre 2020 – AMPA Escola Pere Torrent\nUs adjuntem els estatuts que volem aprovar el dia de l’assemblea extraordinària (12 de novembre). Bàsicament la modificació dels estatuts es fa per canviar l’article 1, el que parla sobre la denominació de l’entitat ja que es vol canviar el nom d’AMPA (Associació de mares i pares d’alumnes) a AFA (Associació de Famílies d’Alumnes) Pere Torrent.\nTot i que es pugui pensar que no és gaire diferent l’ús d’un nom o un altre, l’actual junta creiem que el llenguatge és important i parlar de famílies i no de “mares i pares” és una manera de ser una associació més inclusiva i més representativa d’una societat diversa. Creiem que amb aquest canvi, totes les famílies que formen part de l’escola s’hi sentiran representades. I també ens sumem així a la resta d’escoles públiques de tot Catalunya que ja han realitzat el canvi de denominació.\nLloret de Mar, 28 d’octubre de 2020\nEns plau convocar-vos a l’Assemblea General Ordinària de l’Ampa Escola Pere Torrent que tindrà lloc el proper dijous 12 de novembre de 2020 a les 15:00h, en primera convocatòria, i a les 15:15h, en segona convocatòria, a través de la plataforma Jitsimeet (https://meet.jit.si/AssembleaPereTorrent) amb el següent ordre del dia:\n2.- Aprovació de l’estat de comptes de l’exercici 2019-2020\n3.- Pressupost per a l’exercici 2020-2021\nA més, un cop acabada l’assemblea ordinària farem una assemblea extraordinària amb un únic punt a l’ordre del dia:\n1.- Modificació i aprovació dels estatuts de l’Ampa\nSi teniu qualsevol dubte, també podeu escriure un mail a l’Ampa: ampaperetorrent@yahoo.es


J. V. Foix, 25 anys: de juny 2012\nPublicat per Fundació J. V. Foix a 0:42 Cap comentari:\nPublicat per Fundació J. V. Foix a 9:11 Cap comentari:\nEl setembre vinent tindrà lloc a Roma el xiii Congrés Internacional dels arquitectes, el qual desenvoluparà els temes següents: 1) Consistència i construcció dels nous materials i resultats obtinguts amb llur ús; 2) De les coneixences útils als arquitectes, funcionaris o professionals lliures, en l’estudi dels edificis públics i dels plans reguladors de la ciutat, per tal que puguin col·laborar útilment en la projecció d’aquests plans, que comprenen tots els edificis, ponts, carreteres, estacions, etc., el conjunt de les quals contribueix a l’estètica general i a la urbanística, tal com aquesta és entesa actualment; 3) Estudi dels mitjans que els arquitectes poden emprar per fer comprendre clarament al públic i a les administracions els avantatges de recórrer a llur competència i a llurs serveis directes, sense passar a través dels intermediaris inútils com les societats de construccions; 4) De l’estandardització en l’habitació col·lectiva; 5) De la construcció, circulació i protecció subterrània; 6) Protecció de la concessió general dels projectes i drets dels arquitectes de dirigir-ne les construccions; 7) Concursos d’arquitectura i construccions de caràcter públic.\nEns sembla que els temes anunciats són prou interessants perquè els arquitectes que tenen el sentit de la responsabilitat —no són pas tots— hi fixin l’atenció. Els interessats, com nosaltres, per l’ordenació d’un estil que reculli les fretures de la sensibilitat moderna, els amorosos de les «asimètriques simetries», com nosaltres, i els qui, també com nosaltres, creuen que l’estil fa els pobles, seguim sempre amb atenció les temptatives que, en l’ordre arquitectònic i urbanístic, són exposades en aquests congressos per arquitectes de tendència diversa però d’intenció concorde.\nPotser, entre nosaltres, i encara que alguns deuen creure que no, hom insisteix poc entorn del tema de l’estil. En instaurar-se la República, des de La Publicitat i amb el nostre nom legal vam exposar el nostre desencís: la República no tenia estil. No ho dèiem en el sentit d’alguns escriptors castellans, per bé que l’estil polític i l’estètica mantinguin uns lligams que no són albiradors per a tothom. La forma, però, respon sovint al contingut: una «revolució» que mantenia cobertes amb un pellingot de sac les velles insígnies dels escuts, que tapava amb franges roges de les banderes arriades i que, l’endemà mateix d’haver estat «proclamada», copiava i refeia el vell, fracassava com a tal. Potser és arriscat afirmar-ho, per tal com no va ésser, des del primer moment, una revolta estètica, ans únicament sentimental, la Revolució fracassava, com a tal, a les quaranta-vuit hores d’haver estat proclamada.\nEl sovietisme, el nazisme i el feixisme —fosca, tèrbola o actual— estan representats per una estètica. L’anglicisme i el kemalisme, també. A Itàlia han passat de l’estació ferroviària de Milà a la de Florença; Moscou rectifica les seves desviacions neoclassicistes i accepta l’estètica nova tot escoltant els parers dels més decidits dels arquitectes interessats per a trobar l’estil que correspon als temps actuals. Al classicisme acadèmic oposen un classicisme viu.\nL’arquitectura expressa, millor que cap altra art, l’estil d’un poble. Amb l’estil, la seva originalitat i la seva forca: la Catalunya autònoma tampoc no va respondre del tot als interessos vius de l’esperit nou. Per tal com no va tenir una política li va fallar, en tants d’aspectes, l’estètica. Allà on va triomfar la voluntat de reforma —al·ludim l’acte més efectiu que han vist realitzar, que és el de la Universitat autònoma— triomfava un estil cultural.\n(I pensar que hi va haver diaris catalans i periodistes catalans que van combatre, en català, la primera Universitat pròpia! És evident que és en nom del Catalanisme que hom ha atacat més despietadament Catalunya.) A dreta i a sinistra els irresponsables fan gruix.\nDoneu-me només el passaport d’un país i us diré com és. O un bitllet governatiu o les titulars d’un diari. Un poble amb estil, que vol dir amb una política clara i directa, el descobriu en els detalls més perdedors. Un poble amb estrenyecaps atia l’anarquia.\nQuan Catalunya, moralment, s’ha desfet, ho proclamen els urbanistes, els arquitectes i àdhuc els periodistes: vegeu quin català escriuen molts dels nostres joves. La Dictadura va donar el «gòtic» del carrer del Bisbe i la incòmoda Exposició de Montjuïc. La desfeta de la Generalitat dóna un estil arquitectònicament i espiritualment representat per l’edifici de la Cambra de la Propietat, del Portal de l’Àngel.\nAllà on no hi ha regla ni estil hi ha barbàrie.\nPreferim, qui ens ho blasmarà, un vell edifici que faci olor de nou a un edifici novell que flairi reumàtic. Encara que l’autor, bugat o moix, ens vulgui fer creure que ho ha fet expressament. Els imitadors d’engruts i rovells no són dels nostres. Ja en tenim prou amb certes manifestacions de pessebrisme municipal, medieval o camperol.\n[La Publicitat, 14-VIII-1935]\n Ami no observa l’afegitó de l’autor, i diu: « ... banderes i que ... ».\nPublicat per Fundació J. V. Foix a 20:50 Cap comentari:\nEtiquetes de comentaris: anglicisme, asimètriques simetries, catalanisme, estil, Exposició de Montjuïc, feixisme, kemalisme, Milà. Florença, nazisme, República, Revolució, sovietisme, XIII Congrés Internacional dels arquitectes\nNo solament els bascos i els gallecs, ans també els canaris, han expressat, per mitjà de la premsa, llur parer favorable a una intervenció més decidida dels diputats catalans «a favor dels interessos generals de la República». Millor: d’una manera molt subtil, canaris, bascos i gallecs han fet comprendre que la representació catalana al Parlament es mostrava excessivament reservada en debatre’s qüestions que afecten la generalitat del país. Més decidida, la premsa d’Euskadi creu que el silenci de l’equip català, sobretot el de la seva ala esquerra, no afavoreix la resolució dels plets nacionals plantejats als Constituents.\nEns interessa de fer constar que no són solament els nostres correligionaris en autonomies de Galícia i d’Euskadi que lamenten l’escassa intervenció dels representants de Catalunya en els debats que no afecten l’Estatut de Catalunya, sinó que la majoria dels catalans amb sensibilitat política s’han adonat dies ha d’aquesta activitat deficient de la minoria catalana.\nEl punt de vista dels autonomistes gallecs i bascos, compartit per molts catalans, és que la intervenció de la minoria catalana a favor de l’Estatut hauria d’ésser completada per una intervenció franca i decidida de la mateixa minoria a favor de totes les reivindicacions de caràcter autonomista posades a debat per les altres minories parlamentàries. Un escriptor galleguista creu que aquesta intervenció hauria d’ésser, com hem transcrit abans, a favor dels interessos generals de la República.\nCal comprendre entre aquests interessos no solament els derivats dels principis doctrinals debatuts en aprovar-se els articles de la Constitució, ans també els interessos localitzats. És a dir: a parer d’uns i altres, la posició de la minoria catalana davant el Parlament hauria guanyat en avantatge d’haver considerat llurs components com a propis no solament els plets autonomistes gallecs i bascos, sinó també, per dir-ho així, el «plet» general de la República.\nAquesta «absència» d’un pensament català, d’unes directives catalanes, en l’obra de la reconstrucció política d’Espanya és més ostensible si hom té en compte que el Catalanisme ha elaborat, en el curs de la seva formació ideològica, una doctrina que, per damunt de les seves interpretacions liberals o tradicionals, és prou sòlidament estructurada per a permetre als representants de Catalunya, de dreta o d’esquerra, blancs o vermells, un plantejament general del punt de vista català.\nPuix que aquesta és la veritat, que semblen haver oblidat (per ventura intencionadament), o que potser ignoren, nombre dels representants actuals de Catalunya al Parlament. Davant l’espanyolisme unilateral i castellanista, davant el nacionalisme imperialista castellà, hi ha l’espanyolisme objectiu i optimista del Catalanisme històric, total.\nL’agnosticisme de l’actual minoria catalana al Parlament, conscient o no, és, a parer nostre, un error de tàctica. Un (irreparable?) error que esdevindrà històric.\n[La Publicitat, 2-X-1931]\nPublicat per Fundació J. V. Foix a 9:21 Cap comentari:\nEtiquetes de comentaris: agnosticisme, bascos, canaris, catalanisme, espanyolisme, espanyolisme imperialista castellà, Estatut, Euskadi, gallecs, minoria catalana, República


VHIO i Fundación BBVA creen un programa de recerca i desenvolupament precoç de fàrmacs d’immunoteràpia oncològica – VHIO – Vall d'Hebron Institute of Oncology\nVHIO i Fundación BBVA creen un programa de recerca i desenvolupament precoç de fàrmacs d’immunoteràpia oncològica\nLa col·laboració anterior entre aquestes dues institucions, centrada en biomarcadors tumorals, ha assentat les bases per a avançar en la medicina de precisió i permet posar ara el focus en la immunoteràpia.\nAmb un pressupost de 2,5 milions d’euros, el Programa integral d’immunoteràpia i immunologia del càncer (CAIMI, per les sigles en anglès) investigarà durant els propers quatre anys els mecanismes naturals pels quals responen al càncer els limfòcits T –els agents que coordinen la resposta immunològica–. També s’implementarà un programa per al desenvolupament precoç de fàrmacs.\nAlguns dels avantatges de la immunoteràpia són que genera una resposta memòria per la que el sistema immunitari recorda que ha d’atacar les cèl·lules tumorals que ja coneix. La immunoteràpia ha demostrat eficàcia en tipus tumorals molt diversos, i en general resulta més ben tolerat pels pacients que els tractaments convencionals.\nVHIO és un referent nacional en pre-screening i en la definició dels perfils moleculars dels pacients, amb què espera predir i explotar més bé la resposta antitumoral i personalitzar més els tractaments immunològics.\nEl programa s’articula en un pivot doble: el Grup de Desenvolupament Clínic Precoç de Fàrmacs, liderat per la doctora Elena Garralda, i el Grup d’Immunoteràpia i Immunologia de Tumors, coordinat per la doctora Alena Gros.\nMadrid, 14 de desembre de 2017.- Vall d’Hebron Institut d’Oncologia (VHIO) i la Fundación BBVA han presentat aquest matí el Programa integral d’immunoteràpia i immunologia del càncer (CAIMI, per la sigla en anglès), que durant els propers quatre anys, i amb un pressupost total de 2.500.000 euros, investigarà els mecanismes naturals pels quals responen al càncer els limfòcits T –els agents que coordinen la resposta immunològica–, i como predir i explotar aquestes respostes antitumorals per a generar tractaments més personalitzats. També s’implementarà un programa d’immunomics, que utilitzarà tècniques de genòmica per a avaluar els mecanismes de resistència a aquest tipus de tractaments.\nEl CAIMI s’articularà en un pivot doble: el Grup de Desenvolupament Clínic Precoç de Fàrmacs, liderat per la doctora Elena Garralda, i el Grup d’Immunoteràpia i Immunologia de Tumors, coordinat per la doctora Alena Gros. “Apostem per un equip multidisciplinari, compost per científics clínics i translacionals que encapçalin el programa, i que traslladi a CAIMI tota l’experiència i fortalesa de VHIO en aquestes àrees de coneixement molt consolidades, amb l’objectiu que la immunoteràpia contra el càncer avanci en benefici dels pacients”, subratlla el doctor Josep Tabernero, director del VHIO i cap del Servei d’Oncologia Mèdica de l’Hospital Universitari Vall d’Hebron.\nVHIO y la Fundación BBVA van iniciar la seva col·laboració el 2013 amb el Programa per a la recerca en biomarcadors tumorals, que comptava amb la direcció de Josep Tabernero a Barcelona i de Josep Baselga, physician-in-chief del Memorial Sloan Kettering Cancer Center de Nova York. El projecte, que va concloure amb èxit el juny d’aquest any, ha convertit el VHIO en referència de la medicina personalitzada, en consolidar la seva línia de recerca molecular, sobretot el pre-screening molecular, i un seguit de plataformes i tecnologies que l’han permès avançar en la medicina de precisió tot definint els perfils moleculars dels pacients de manera individualitzada. Sobre aquesta base, i amb l’objectiu de personalitzar els tractaments amb immunoteràpia, totes dues institucions renoven la col·laboració amb el Programa integral d’immunoteràpia i immunologia del càncer, i posen el focus en una de les línies terapèutiques més prometedores en la lluita contra el càncer.\nAquesta combinació d’eficàcia i acció sostinguda en el temps ha generat avenços que fins fa poc eren inimaginables en processos tan virulents com el melanoma, en el que “gràcies a la immunoteràpia, la mitjana de supervivència en malaltia avançada ha passat de nou mesos a entorn de dos anys, i esperem que continuï augmentant amb la introducció de tractaments nous. I, el que és més important, ha augmentat de manera significativa el nombre de pacients que es guareixen de la malaltia”, assenyala la doctora Elena Garralda, que lidera la recerca clínica al CAIMI.\nAixò no obstant, l’eficàcia de la immunoteràpia és desigual, atès que alguns tumors aconsegueixen blocar el sistema de defensa immunitari, o fins i tot passar-hi inadvertits, i la resposta dels pacients al tractament no sempre és predictible.\nUn dels focus en què se centrarà el CAIMI seran els fàrmacs que inhibeixen els punts de regulació del sistema immunitari, és a dir, el mecanisme pel qual el sistema immunitari es controla i evita d’atacar l’organisme mateix quan està sa. “Una de les estratègies de les cèl·lules tumorals consisteix a mantenir aquesta funció blocada per a, d’aquesta manera, proliferar lliurement. Els inhibidors dels punts de regulació alliberen aquest fre i permeten que les cèl·lules immunitàries ataquin els tumors”, assenyala la doctora Alena Gros, que lidera la recerca translacional al CAIMI.\nEls fàrmacs que inhibeixen punts de regulació del sistema immunitari “han representat una autèntica revolució en l’oncologia i han aportat solucions terapèutiques noves en càncer de pulmó, renal, de pell, de bufeta, i en tumors de cap i coll”, indica la doctora Gros. VHIO ha participat activament en el desenvolupament d’atezolizumab, que el 2016 es convertí en el primer avenç terapèutic aprovat per a càncer de bufeta després de dues dècades, i del qual estudis recents mostren que millora la supervivència en càncer de pulmó no microcític. “Aquest és un altre dels avantatges de la immunoteràpia: en estimular la capacitat mateixa del sistema immunitari per a eliminar les cèl·lules canceroses i no tractar-se d’un fàrmac adreçat a eliminar un tipus concret de cèl·lula tumoral directament, sovint trobem que són tractaments que poden emprar-se per a tractar múltiples tipus de càncer”, explica la doctora Garralda.\nTecnologia capdavantera per a la recerca de tractaments\nEn l’actualitat, VHIO té en marxa trenta estudis en fase primerenca amb tractaments experimentals d’immunoteràpia que van adreçats a dianes terapèutiques noves o a explorar la combinació de diversos fàrmacs. Per a donar continuïtat a aquest potencial, el CAIMI implementarà un programa per a valorar els mecanismes de resistència i resposta a aquests tractaments i prioritzar el desenvolupament precoç d’aquells fàrmacs més prometedors. Una de les funcions que tindrà, serà la de caracteritzar els antígens que contribueixen a la regressió dels tumors després de ser tractats amb inhibidors d’aquests punts de control.\nSimultàniament, buscarà biomarcadors predictius de resposta que ajudin a determinar quins pacients presenten un perfil adequat per a beneficiar-se d’aquest tipus de tractaments –i generar així teràpies més personalitzades–, per què alguns pacients no responen a la immunoteràpia, i per què d’altres que sí que hi responen hi acaben desenvolupant resistències. Amb aquesta finalitat, i gràcies a la col·laboració entre el VHIO i la Fundación BBVA, el CAIMI compta amb una eina de referència internacional: una plataforma de pre-screening molecular tumoral que només el 2016 analitzà els tumors de 1.200 pacients per a detectar-hi mutacions i d’altres alteracions i buscar-hi els tractaments més apropiats. “La informació sobre biomarcadors relacionats amb teràpies personalitzades generada durant aquests anys es posarà al servei del CAIMI, que traslladarà els resultats de la recerca –com ara la identificació de marcadors nous de resposta a tractaments experimentals en immunoteràpia– al programa de pre-screening que ja existeix”, indica Tabernero.\nCom en el projecte conjunt anterior, el Programa integral d’immunoteràpia i immunologia del càncer VHIO-Fundación BBVA interaccionarà amb d’altres centres de recerca i assistencials. “El model de VHIO és eminentment cooperatiu”, comenta Alejandro Piris, responsable de Coordinació i Gestió Científica del CAIMI. “Molts dels estudis clínics dels que parteixen les mostres i les dades que analitzem i dels que obtenim conclusions es fan en col·laboració amb d’altres centres i institucions cooperatives (espanyoles i europees), com els integrats en el Grup de Tractament dels Tumors Digestius, TTD, el grup SOLTI de càncer de mama, i molts d’altres. Les millores en les tècniques de pre-screening (patologia, genòmica, etcètera) tenen un impacte igualment positiu en les institucions amb les que col·laborem, i aquesta plataforma és molt sovint un laboratori central d’anàlisi de les mostres dels assajos clínics de tot el país”, apunta Piris.


tractaments - la cura del cabell, rusk - GLOBElife ☎ - Productes per perruquers, Productes per al cabell Beauty Bazar 2018\nAdvanced Marine TERÀPIA plumping tractament i hidratació Argan Una línia completa de xampú i condicionador que hidrata i restaura el volum al cabell que serà més cos, hidr...\nAdvanced Marine TERÀPIA plumping tractament i hidratació Argan Una línia completa de xampú i condicionador que hidrata i restaura el volum al cabell que serà més cos, hidratat i brillant. Llum estalvi de Fórmula, delicat color, lliure de sulfat. Enriquit amb oli d'Argan Orgànica 100% cert...\nAdvanced Marine TERÃ�PIA\ncura queratina Un prejudici línia de color o sense clorur de sodi. Els productes formulats amb queratina natural, vitamines, extractes botànics marins per enfortir, hidratar s...\ncura queratina Un prejudici línia de color o sense clorur de sodi. Els productes formulats amb queratina natural, vitamines, extractes botànics marins per enfortir, hidratar suau, protegeix de la humitat i proporcionar una protecció tèrmica. La línia es compon de : Suavitzant Xampú Un xa...


Una discussió al congrés d’un sindicat dels Mossos acaba a comissaria Una discussió al congrés d’un sindicat dels Mossos acaba a comissaria – El Món\nUna discussió al congrés d’un sindicat dels Mossos acaba a comissaria\nEl sindicat, "perplex" davant la denuncia entre companys\nL'Hospitalet Quico Sallés 11/06/2021 8:23 pm\nJa ho diuen que els congressos els carrega el diable. Com a exemple, una baralla entre dos afiliats a un sindicat que ha acabat amb una denúncia de lesions a comissaria. Segons la denúncia, a la qual ha tingut accés El Món, els fets es van produir aquest dijous passades les deu del matí, al congrés que un dels sindicats majoritaris dels Mossos, SAP FEPOL, celebrava a l’Hospitalet del Llobregat.\nEn el relat dels fets, el denunciant, que va presentar fins i tot un comunicat de lesions, explica que participava com a delegat de la regió policial de la regió metropolitana sud. La seva intenció era presentar una candidatura a l’executiva nacional del sindicat. “En un descans”, continua el denunciant, van sortir “diversos assistents al congrés per accessos laterals de la sala” i un d’ells se li va acostar i va començar a “increpar-lo”. “El motiu que l’increpés era que tenen punts de vista diferents sobre algunes actuacions del sindicat”, afegeix la denúncia. Fins i tot, segons aquesta versió, el denunciat li hauria dit que li volia “fotre una hòstia”.\nEl denunciant li hauria recriminat la seva amenaça advertint-li que “seria molt valent de pegar algú que no està en plenitud de les seves condicions físiques”. Immediatament, el denunciat i suposat agressor hauria fet el gest de marxar però hauria tornat enrere i li hauria clavat una “bufetada amb la mà oberta al costat esquerra de la cara”. De fet, el denunciant assegura que li va tirar les ulleres a terra d’un cop de colze.\nTot i que va intentar posar una denúncia a una dotació dels Mossos que hi havia al congrés mateix, aquests agents van poder actuar perquè no havien vist els fets. El denunciant ha demanat les imatges de les càmeres de l’hotel. Així mateix, també ha volgut explicar els fets a l’assemblea del congrés i, segons relata, no li haurien donat la paraula perquè “no era el lloc on explicar aquests fets”.\nFonts del sindicat consultades per El Món, mostren la seva “perplexitat” per la denúncia presentada. “És increïble, però vaja, això no ha mai passat abans ni de bon tros. Podria ser que dos delegats discuteixin, però això no…”, comenten les mateixes fonts. També alerten que el denunciant “va intentar presentar-se a l’executiva però no tenia els avals necessaris per presentar candidatura, un fet que no va acabar de pair”. Una discussió que ha acabat a comissaria.\nCòpia de la denúncia interposada/QS\nBaralla Mossos SAP-Fepol\nGil 12/06/2021 10:44 am\nSegur que és un ex poli nacional l’agressor\nPep 12/06/2021 8:48 am\nEl agresor habla castellano i l´agredit català...?\nno hi ha manis 11/06/2021 8:36 pm\nEs peguen entre ells


Pau Sempre: d’octubre 2015\nExposició a l'edifici d'UGT\nAquests dies si passeu per l'edifici de l'UGT (a Rambla Santa Mónica 2) a la planta baixa trobareu una exposició de Pau Sempre sobre la vida de les palestines.\nAgraïm tota difusió.\nAvui volem dedicar aquesta entrada al blog, en forma d'agraïment, a totes les persones que han participat com a mecenes al crowdfunding "Reconstruint la pau". El vostre suport ha sigut imprescindible per a desenvolupar les brigades de reconstrucció d'enguany a la Vall del Jordà (Cisjordània, Palestina).\nDavid i Hilari S.\nJordi I Lorena\nJuanjo I Pili\nConcentració en suport a la població palestina\nUs esperem aquesta tarda dimarts 20 d'octubre a les 19h davant de la seu del govern espanyol (Carrer Mallorca amb Roger de Llúria, Barcelona) per demostrar el nostre suport a la població palestina en lluita, i el rebuig a l'imminent ocupació isrealiana i la constant vulneració de drets humans sobre el poble palestí, acompanyada de la complicitat internacional.\nSolidaritat amb la resistència popular palestina! Boicot a Israel ara!\n- Exigint un embargament militar contra Israel\n- Que Catalunya aturi TOTES les complicitats (institucionals, econòmiques, acadèmiques, polítiques, empresarials) amb Israel fins que s'assoleixin les tres reivindicacions del moviment BDS:\nPau Sempre a la mostra d’entitats de Salt 2015!!!\nAvui hem participat a la V mostra d’entitats de Salt. Aquesta trobada ha estat amb el propòsit del coneixement mutu, la participació i la cohesió ciutadana de les entitats locals.\nA la jornada hi havia tastets interculturals, jocs i tallers infantils, cercaviles i balls, i gent disposada a explicar els projectes i activitats que duen a terme des de les diverses entitats participants.\nPau Sempre hem proposat una selecció de l’exposició Marhaba, Palestina. 29 mirades a una sola realitat: la repressió al poble palestí i hem ofert un tast de la deliciosa Mujaddara, acompanyada de pa i olives; a banda de tenir material gràfic informatiu i de sensibilització i membres de l’entitat explicant la pròpia experiència a les brigades de reconstrucció de cases i més...\nAquesta jornada ha servit per a col·laborar amb tres causes solidàries: recapte d’aliments pel Centre de Distribució d’Aliments de Salt, campanya de donació de sang i, per últim, els beneficis dels tastets i les begudes ofertes es destinaran a l’adquisició de material bàsic per a les escoles públiques d’infantil i primària de Salt.\nL’any que ve més i millor!!!


Les DO Priorat i cava seran protagonistes a Hong Kong\nEls catalans Pedro Ferrer i Miguel Torres presentaran ponències i també hi seran presents els cellers Torres, Freixenet i Castell de Perelada\nThe Wine Academy of Spain ja té en marxa la segona edició de Winefuture que se celebrarà del 6 al 8 de novembre a Hong Kong. Ja té definit el seu programa i es comptarà amb grans personalitats mundials del sector de vi. Ara per ara hi ha garantida una bona presència catalana: Pedro Ferrer y Miguel Torres com a ponents, mentre s’ha confirmat l’assistència dels cellers Torres, Freixenet i Perelada.\nEl congrés reunirà un cop més als experts més influents del sector per debatre sobre els reptes i oportunitats als quals s’enfronta el món del vi en el seu vessant més comercial i econòmic. Per això, s’espera que hi hagi més d’1.500 persones entre elaboradors, Master of Wine, autoritats, distribuïdors, importadors, compradors, periodistes i sommeliers.\nAl programa destaca el cicle de tastos magistrals que s’impartiran durant tres dies. El considerat crític més influent de la indústria mundial, Robert Parker, obrirà aquestes sessions.\nWinefuture abordarà temes tan diversos per al futur de la indústria vinícola com l’adaptació del sector a la nova economia, el vi com a inversió, els reptes i oportunitats al Nou Món, les regions i marques del futur, el mercat asiàtic, les estratègies de màrqueting o l’educació vinícola i l’ús d’internet.\nL’organitzador i president de The Wine Academy Pancho Campo conduirà el tast ““La diversitat i la passió dels vins espanyols””. Aquesta presentació s’acompanya d’una producció en vídeo que recorre denominacions d’origen com Priorat i Cava.\nHong Kong s’ha convertit en els últims anys en un dels centres més influents del món del vi i ciutat clau del continent asiàtic per als principals importadors de vi de la indústria.


Es reinicien les obres de la Casa Soriano que allotjarà el nou arxiu municipal de Carcaixent - Vista impresión\n• Finalitzada esta part es construiran el nucli d’ascensor i escales que articularan la casa noble i el nou cos d’arxiu\nEste mes de juliol s’han reiniciat les obres de condicionament de la casa Soriano, l’edifici singular del carrer Sant Roc que esdevindrà seu de l’Arxiu Municipal de Carcaixent. Amb la signatura de la certificació de l’inici d’obres per part dels tècnics de conselleria i de l’ajuntament, les obres obrin una nova fase per a poder finalitzar este edifici parat durant anys per causes alienes a l’administració municipal.\nL’objectiu d’esta primera fase és acabar d’executar les obres de tancament del modern cos d’arxiu. Així, ja s’està treballant en completar l’estructura portant del nou edifici del pati que contindrà en el futur el gruix de l’arxiu municipal. Finalitzada esta part es construiran el nucli d’ascensor i escales que articularan la casa noble i el nou cos d’arxiu. Per últim, es realitzaran les façanes, mitgeres, fusteries i sistema de cobertes del nou cos del pati, ja que les cobertes del cos històric s’executaren amb anterioritat.\nPer altra banda, es té ja programat l’inici de les obres de la segona fase que tenen com a objectiu configurar l’espai interior de l’edifici i dotar-lo dels serveis i elements de comunicació i emmagatzemament adients. En la tercera i última fase, es restaurarà completament el cos noble de la casa Soriano, que recuperarà la riquesa de les seues pintures murals, paviments i oneroses fusteries i vitralls.\nLluís Candel, regidor de territori i patrimoni urbà de l’Ajuntament de Carcaixent, s’ha mostrat molt satisfet per l’inici de les obres de la Casa Soriano «les noves instal·lacions municipals posaran solució al gran problema d’espai que presenta l’arxiu municipal que en l’actualitat no reuneix les condicions idònies de conservació de material ni de consulta i estudi, essencial per a la divulgació de la nostra història com a poble». El regidor també ha volgut destacar la importància de la recuperació de la Casa Soriano des del punt de vista patrimonial «la Casa Soriano és una mostra més del nostre ric patrimoni arquitectònic de la classe burgesa que esperem esdevinga un bon exemple de recuperació de patrimoni arquitectònic i de com se li pot donar un ús públic i social».


malgratcomunicacio.cat - Portal multimèdia de l'Ajuntament de Malgrat de Mar - [ÀUDIO] Jofre Serret: 'En el cas dels càmpings no parlem de restablir sinó de recuperar allò que tenien en el lloc més idoni'\nEl primer tinent d’alcalde, Jofre Serret, ha explicat a Ona Malgrat que ara mateix estan estudiant quina solució es troba en el cas dels càmpings per a la seva reconstrucció. Serret recorda que són empreses i els seus propietaris ara s’ho passen també malament.\nEl primer tinent d’alcalde ha puntualitzat que ara mateix no es parla de restablir sinó de ‘recuperar allò que tenien en el lloc més idoni’. Una decisió que es prendrà sempre amb consens entre els propietaris dels càmpings i el departament de Territori i Sostenibilitat de la Generalitat. En tot cas, serà una decisió tenint en compte la situació d’emergència climàtica que vivim.\nJofre Serret considera que ara no és moment per parlar d’on haurien d’estar situats els càmpings. I recorda als ciutadans que no accedeixin a la zona dels càmpings perquè és molt perillós.\n24-01-2020 / 17:24:25\nPel que fa a les infraestructures i transports com Rodalies, Serret recorda que estan en contacte permanent amb el departament de Territori i que la primera acció ha estat reforçar el servei de bus que opera Sagalés i que connecta Malgrat amb Barcelona. També RENFE ha posat un servei de Bus entre Malgrat de Mar i Maçanet en el cas de les connexions amb Girona.


31gener 2017 de 19:00h a 21:00h\nEl Servei de Carreres Professionals ESADE Alumni et convida a aquesta sessió flaix on proposarem una metodologia desenvolupada per Agustín Peralt (MBA 96) anomenada mètode FASE (focus, atenció, sistematització i energia), que ens permetrà començar l’endemà en aquest nou camí cap a la millora de la productivitat personal. Aquesta metodologia ja ha estat implantada amb èxit en nombroses empreses nacionals i internacionals. Durant la sessió aprendrem d'una forma experiencial i amena la metodologia de la mà d'Agustín Peralt, mentor i formador de directius en la matèria de productivitat personal.\nAgustí Peralt és doctor per la Universitat Politècnica de València i llicenciat en Ciències Econòmiques i Empresarials per la Universitat de València. La seva carrera professional s’ha desenvolupat tant en multinacionals, com Hasbro i Danone, com en empreses familiars amb vocació internacional, on ha ocupat diferents posicions directives en les àrees de màrqueting, vendes i direcció. Després de més de 15 anys d’experiència directiva, l’any 2012 va dur a terme una reinvenció professional cap a l’àrea de la formació directiva. En l’actualitat és conferenciant, consultor-mentor de directius i professor a la Universidad Europea, i fa, així mateix, estades internacionals com a professor visitant a la universitat HVA (Amsterdam).


les coses del dimoni: les bales reboten a grecia\nJa fa anys quan jo era petit i la democracia arribaba a espanya despres de pactes de vergonya al carrer les forces del ordre demostraven que res canviava.No era extrany vore algun ferit de bala en alguna manifestació, el argument defensiu era que les bales rebotaben i pegaven en manifestants.\nA grecia fa uns dies un policia va disparar contra un manifestant i el va matar, la defensa diu que aquesta bala fou rebotada i que en resum fou un accident.\nA part del escandol que hi ha en tota la premsa mundial per la manera tan violenta dels anarquistes i de que cal mes ma dura contra aquestos salvatges, hi ha una certa solidaritat arreu del mon.\nParaula extranya la de la solidaritat i poc utilitzada.Son les ventatges del individualisme capitalista en el que vivim.\nA madrid i barcelona van haber ahir algunes manifestacions improvisades que han tingut resso al medis per la contundencia de la policia i per alguna destrossa.\nA alcoi ahir em trobe alguna personeta, li propose si al nostre poble es podria fer alguna coseta."Esta dificil aixó, dimoni, tenim que fer una assemblea, la gent te moltes coses a fer, uff es tot tant dificil"\nEls anarquistes alcoians son el que son, no passa res.Jo tambe soc el que soc.\nAnimo, a vore si a la assemblea del divendres o en la del dimarts que be decidiu alguna cosa.\nPublicat per dimoni de xiquet a 1:46 a. m.


EL PONTET: "ALABATRE". Voltor torna a enlairar-se\n"ALABATRE". Voltor torna a enlairar-se\nLa gent metallera i hardcorera està que balla amb un peu. Aquest estiu, la formació d’Aldaia anunciava la «#Voltornada» i setembre ha estat el mes triat per llançar la primera cançó, «Punt d’inflexió», a través d’un videoclip. Voltor, huit anys després del seu darrer treball, presenta l’EP Alabatre: tres temes que tornen a posar en l’escena un dels grups més contundents i de millor directe de la dècada passada.\nEl grup d'Aldaia de nou en marxa. Foto Joan Varona\n«És com quan escrius un article i no t’ixen les paraules, allò que vols explicar o que no saps explicar. Al remat, notes que no hi aportes res nou. L’art és això. Si no ets capaç de fer la revolució al teu propi grup, no paga la pena seguir». Així explica Lluís Albert Granell, cantant de Voltor, la parada indefinida que tingueren després de traure dos discos, Aprenent a volar (Cambra Records, 2005) i Perill d’extinció (Radikal Records, 2008). Paradoxes de la vida, Voltor no s’ha extingit. Seguint amb la que sembla la singladura vital d’aquesta gran au carronyaire, ara presenten Alabatre. És a dir, que s’enlairen de nou.\nI la volada és atractiva. «Tenim una dotzena de cançons, material suficient per a traure un llarga durada, però no volíem demanar un préstec per a la producció i l’enregistrament», argumenta Granell. Així que la pela mana. Han gravat tres temes que no decebran els seus seguidors de sempre. Hi estan presents la força, les veus guturals però també espais per al rap i tornades més rock, escales heavy i guitarres virtuoses. Tot comprimit en «Punt d’inflexió», «Dolç esglai» i «Ànima/art». Alabatre està enregistrat a Elefante Musice (Sant Isidre-VLC) per Alberto Díaz, mesclat per Paco Morillas i masteritzat per Enrique Soriano (Crossfate).\nEl grup, però, ha canviat, i prou, respecte d’aquell comunicat en el qual anunciaven l’adéu temporal. Hi continuen Lluís Granell (veu) i Joan F. Mas (bateria), i s’hi han afegit Vincent Garcia (baix), Jota (guitarra) i Julien Kanyaveres (guitarra), membres joves i experimentats provinents de bandes com ara Funkiwi’s.\nEl carismàtic Lluís Granell remarca que amb els nous components, i sobretot amb la presència de Julien Kanyaveres, ha experimentat com un «xute d’aire fresc. M’han demostrat que puc tornar a fer cançons».\nPel que fa a la temàtica de les composicions, hi trobem un cant a la creativitat i la imaginació amb «Ànima/art» i una emotiva «Dolç esglai» dedicada al fill del cantant. Possiblement, aquest siga el tema més sorprenent d’Alabatre, perquè estilísticament és molt variat i creix amb diferents seqüències musicals dins de la mateixa història. De segur que aconseguirà apropar Voltor a gent que mai havia escoltat la seua música. Una cançó per entrar per la porta gran, igual que el senzill promocional escollit que es mou en els paràmetres evolutius de Voltor. Una contundència que agradarà els seus fans amb lletra denúncia inclosa. «Parla de la immigració, del genocidi en les fronteres, un tema que no ens podem perdonar com a espècie humana», diu Granell. Les lletres de Voltor 2016 són més treballades, més riques i intimistes. El missatge directe i explícit ja no hi juga tant. «Ens agradaria que cadascú fera seues les cançons i les interpretara a la seua manera», apunta el vocalista.\nAl seu Facebook podem trobar Alabatre i els vídeos, però… per a quan el concert a casa seua? «La #Voltornada serà a l’Àgora d’Aldaia al mes de novembre», conclou Granell. La data, la diran més endavant, i anuncien pròximes sorpreses. Atents.\nPublicat per Vicent X. Contrí a 11/04/2016 08:55:00 a. m.\nARTHUR CARAVAN. Poetes hipnagògics


PROJECTE: questionari sobre formació de recol·lectors silvestres – InfoPAM\nEl projecte WildMAPsFiT té com a objectiu crear un currículum contemporani i innovador de cultiu, collita, processament, emmagatzematge i comercialització de plantes medicinals i aromàtiques (PAM) per a joves agricultors.\nHi participen entitats de diferents països (Irlanda, Grècia, Turquia, Espanya i Itàlia) per donar suport al desenvolupament d’estratègies de gestió sostenible de recol·lecció silvestre, així com pràctiques de manipulació post-collita fàcils d’utilitzar per a diverses espècies de plantes medicinals i aromàtiques autòctones als sistemes alimentaris locals i regionals.\nAconseguir una formació altament preparada i preparada per les noves tecnologies en el sector botànic.\nValidar les habilitats i qualificacions dels professionals de PAM silvestres amb un esquema de certificació complet.\nPromoure mètodes sostenibles i nous mètodes d’ingressos.\nInnovació digital per aconseguir més sostenibilitat processos en el sector botànic.\nImpulsar el desenvolupament local del sector PAM i involucrar els grups d’interès.\nGarantir la transferència de coneixement al sector i a noves iniciatives.\nPer dissenyar una formació adequada per als recol·lectors i productors de PAM silvestres, es va dissenyar un qüestionari per recollir les necessitats de formació adreçat als grups d’interès rellevants que treballen en el sector, amb l’objectiu de desenvolupar un pla d’estudis basat en recursos educatius oberts (OER), en un format fàcil d’utilitzar i disponible per a tots els professionals de PAM silvestrs que estiguin interessats a formar-se.\nDemanen la col·laboració de tots els actors relacionats amb la recol·lecció silvestre de PAM per omplir el questionari, disponible en 5 idiomes


És molt possible que sigui per la consciència més gran dels nostres drets sobre privadesa i dades personals, encara que segurament també té a veure amb l'augment de les situacions susceptibles de provocar una reclamació. La veritat és que l'Agència Espanyola de Protecció de Dades (AEPD) ha publicat la seva Memòria anual i resulta que el 2021 s'han presentat davant de l'Agència 13.905 reclamacions, un augment d'un 35% respecte del 2020. Aquesta xifra puja a les 14.571 incloent-hi els casos transfronterers, els casos en què l'Agència actua per iniciativa pròpia i les fallides de seguretat traslladades a inspecció.\nEn molts casos, aquestes actuacions han tingut a veure amb la resposta a plantejar davant dels desafiaments de protecció de dades relacionades amb la pandèmia, com l'ús d'aplicacions amb informació de salut, el passaport COVID mateix, les restriccions d'accés a determinats espais per motius de discriminació segons vacunació… però el que és ordinari a l'Agència és supervisar aquelles situacions en què tracten dades i es comprometi la protecció de la privadesa.\nI quan algú reclama, passa alguna cosa? Almenys, el 2021, les reclamacions resoltes han augmentat un 35% (14.098) respecte a l'any anterior (10.443), una xifra molt destacable que ha permès resoldre reclamacions pendents d'exercicis anteriors sense que hagin augmentat significativament els temps mitjans de resolució. Per tenir una idea, el passat any el temps mitjà de resolució ha estat d'aproximadament dos mesos.\nQuant a les reclamacions ordinàries, les plantejades amb més freqüència pels ciutadans el 2021 corresponen a serveis d'internet (16%), videovigilància (12%), recepció de publicitat (excepte spam) (11%) i inserció indeguda en fitxers de morositat (9%). Pel que fa als procediments sancionadors, se'n van finalitzar 585, un 49% més que el 2021. Les àrees més freqüents en els procediments sancionadors són videovigilància (25%), serveis d'internet (22%), i publicitat a través de correu electrònic o telèfon mòbil (9%).\nNo totes les sancions, no obstant, acaben en multa econòmica. Van ser 264, l'import global de les quals va pujar a més de 35 milions d'euros. Hi ha hagut més sancions i, en conseqüència, més multes. També suma el fet de tractar cas més complexos.\nDestaca també l'augment, menor (4%) de les notificacions de bretxes de dades personals realitzades davant de l'Agència, 1.647 notificacions el 2021, però només 76 han estat greus. Les bretxes de dades personals més freqüents són les causades per ciberincidents d'origen extern/malintencionat i, dins d'aquest tipus d'incidents, el ransomware és el més repetit. En paral·lel, segueixen en augment els casos en què el xifratge de les dades i/o els sistemes van precedits d'una filtració d'informació i la posada a la venda a internet/darkweb.


El Parc Sanitari Sant Joan de Déu, present a una nova trobada europea Grundtvig - Parc Sanitari Sant Joan de Déu\nEl Parc Sanitari Sant Joan de Déu, present a una nova trobada europea Grundtvig\nEstàs aqui: Parc Sanitari de Sant Joan de Déu > Notícies > Institució > El Parc Sanitari Sant Joan de Déu, present a una nova trobada europea Grundtvig\nEl Parc Sanitari Sant Joan de Déu, present a una nova trobada europea Grundtvig2013-05-272019-09-20https://www.pssjd.org/wp-content/uploads/2020/03/logoweb.pngParc Sanitari Sant Joan de Déuhttps://www.pssjd.org/wp-content/uploads/2019/09/05_2013_WEB_grundtvig_gran.jpg200px200px\nL’actual projecte Grundtivg, sota el tema “Els drets de les persones amb discapacitat”, arriba al seu punt i final. Per aquest motiu, Polònia va acollir del 13 al 17 de maig l’última trobada Grundtvig d’enguany.\nEl Parc Sanitari Sant Joan de Déu va estar representat de la mà dels serveis d’atenció a persones amb discapacitat. Concretament, 8 usuaris del Centre Ocupacional Sant Jordi i 8 professionals van poder gaudir d’aquesta experiència amb socis francesos i polonesos.\nLa trobada, organitzada pel centre de Sant Joan de Déu de Konary – Cracòvia, va centrar-se en el dret a la participació de les persones amb discapacitat. Amb un programa de treball intens, però també lúdic i social, tots els assistents van poder intercanviar experiències amb usuaris i professionals de diferents centres de Sant Joan de Déu a Europa.\nEls usuaris i professionals del Parc Sanitari, van poder conèixer les diferents accions participatives que es realitzen a Polònia, França i Espanya així com a persones singulars que tenen una discapacitat i també un protagonisme social important en diferents camps com el cinema, l’esport, la literatura, el disseny o la música.\nHa estat una experiència molt positiva i enriquidora a tots els nivells i es que també han pogut conèixer de primera mà la cultura del país. Van estar allotjats a l’hostatgeria dels Germans de Sant Joan de Déu a Cracòvia i van poder visitar la ciutat històrica, gaudir dels paisatges naturals de la zona, tastar la gastronomia típica de Polònia i, fins i tot, conèixer a l’alcalde de Cracòvia que va rebre el grup.\nAquesta trobada Grundtivg ha estat única i especial i es que a la tornada de Cracòvia, l’expedició del Parc Sanitari va fer una escala de 6 hores a Roma on van ser rebuts pels Germans de Sant Joan de Déu: Germà Jesús Etayo, Germà Superior General Germà Moisés i Germà Ángel. Amb ells van poder realitzar una visita ràpida però intensa al Vaticà, a la basílica de Sant Pere i a la illa Tiberina con també hi ha un hospital de Sant Joan de Déu.


La diada castellera de Sant Fèlix esdevè una jornada reivindicativa\nLa diada castellera de Sant Fèlix esdevé una jornada reivindicativa\nLes colles lamenten la falta de "proactivitat i voluntat de les autoritats del país per reactivar l'activitat castellera". Font: Llicència CC.\nImatge del monument als castellers a Vilafranca Font: Viquipèdia\nDes de Vilafranca lamenten que la Generalitat no hagi autoritzat que s'aixequin pilars de cinc, amb la participació de cinquanta castellers de cada colla, un protocol similar al que es va dur a terme a Valls per Sant Joan.\nSant Fèlix és una de les diades més importants del calendari casteller en la qual participen les colles castelleres més importants del panorama. Enguany, però, el context de pandèmia en el qual estem vivint afecta la celebració de la jornada castellera, que no es podrà desenvolupar tal qual l'organització desitjava, motiu pel qual l'Ajuntament de Vilafranca del Penedès i els administradors de la Festa Major han decidit convertir la diada castellera, que se celebrarà el 30 d'agost, en una jornada reivindicativa.\nLa intenció de l'organització era desenvolupar una jornada castellera adaptada amb l'aplicació del mateix protocol que es va aplicar a Valls per Sant Joan en la qual van participar la Colla Vella dels Xiquets de Valls i la Joves Xiquets de Valls amb èxit. Aquesta prova consistia a aixecar pilars de cinc amb la participació de cinquanta castellers de cada colla, amb mascaretes i prèvia realització d'un test d'antígens.\nDes de Vilafranca lamenten que la Generalitat de Catalunya no hagi validat cap dels diferents protocols presentats per fer una jornada de Sant Fèlix adaptada i segura i que, per tant, al contrari del que es va poder desenvolupar a Valls per Sant Joan, a Vilafranca no es podran aixecar pilars de cinc amb la participació de cinquanta castellers de cada colla a la plaça de la Vila. D'aquesta manera, les colles castelleres només podran comptar amb vint-i-cinc castellers per colla, fet que, des de l'Ajuntament, s'assegura comporta sigui un risc per la seguretat dels castellers.\n"No entenem que no s'autoritzi un acte amb un protocol que compleix totes les garanties de seguretat i control, molt més exigents que les que se segueixen en activitats habituals al nostre voltant i en tantes festes majors d'arreu del país", expliquen des dels Castellers de Vilafranca, que lamenten, denuncien i rebutgen "la falta de proactivitat i voluntat de les autoritats del país per reactivar l'activitat castellera" després de més d'un any i mig en el qual l'activitat ha estat mínima, quelcom que, segons la colla, "l'aboca a un procés de decadència".\nEls Castellers de Vilafranca lamentem la no autorització a la realització de pilars de 5 a la diada de Sant Fèlix i la falta voluntat de les autoritats per reactivar l'activitat castellera després de més d'un any i mig d'innactivitat.#castellers #mésverdsquemai pic.twitter.com/f1KB6E1QB9\n— Castellers de Vilafranca (@Verds) August 26, 2021\nA la disconformitat per la decisió de la Generalitat s'hi ha sumat al Colla Vella de Xiquets de Valls. Ambdues colles es mostren conscients de la dificultat de la situació i que, per tant, no és possible desenvolupar diades castelleres com les que estàvem acostumats ara fa més d'un any i mig. No obstant això, lamenten que el fet casteller "hagi quedat relegat a un segon pla en la represa de les activitats culturals".\n"Esperem que els dirigents polítics del país no continuïn donant l'esquena al món casteller i que de manera urgent es recondueixi la situació", demanen des de la colla de Castellers de Vilafranca. "Els castells són un dels emblemes del país, riquesa del territori i, recordem, Patrimoni Immaterial de la Humanitat, i ara estan en perill", afegeixen.\nActe reivindicatiu a favor de la represa\nSegons consideren des de l'ajuntament, la jornada tal qual està validada per la Generalitat, és a dir, amb la participació de colles amb vint-i-cinc castellers per grup, "és un acte que no es correspon a la gran diada castellera que acull Vilafranca". Per aquest motiu, la jornada es convertirà en un acte reivindicatiu a favor de la represa de l'activitat castellera de forma segura i de defensa de la cultura tradicional.\nEl 30 d'agost, administració de la Festa Major i l'Ajuntament, han decidit que la jornada de Sant Fèlix continuï tenint la presència de les colles convidades, és a dir, la Colla Joves Xiquets de Valls, la Colla Jove Xiquets de Tarragona i la Colla Vella dels Xiquets de Valls, a més dels Castellers de Vilafranca, però modificant la jornada per esdevenir un acte que vol reivindicar que el tracte cap a la cultura popular sigui equitatiu amb la resta de sectors.\nDes de l'ajuntament destaquen que amb aquest acte volen assenyalar la seguretat i rigorositat amb què es preparen les accions culturals, "respectuoses sempre amb les mesures sanitàries", manifesten.\ncultura popular i tradicional, castells, castellers de vilafranca, Colla Vella dels Xiquets de Valls, vilafranca del penedès, Festa Major de Vilafranca, alt penedès


Detingut un cap de Democracia Nacional Jove per incitar actes com el de Blanquerna\nEls Mossos d'Esquadra han detingut un responsable de les joventuts del partit ultra Democracia Nacional per presumptament incitar a repetir actes violents com els que van ocórrer al Centre Cultural Blanquerna en l'acte institucional de la Diada a Madrid l'11 de setembre del 2013.\n01.06.2017 - 14:09\nActualització: 01.06.2017 - 16:09\nEls Mossos d’Esquadra han detingut un responsable de les joventuts del partit ultra Democracia Nacional per presumptament incitar a repetir actes violents com els que van ocórrer al Centre Cultural Blanquerna en l’acte institucional de la Diada a Madrid l’11 de setembre del 2013.\nSegons han informat aquest dijous la policia catalana en un comunicat, van arrestar aquest home, de 27 anys i veí del Vendrell (Tarragona), aquest dimecres per un delicte d’odi per unes declaracions en un programa de ràdio emès a internet en el qual incitava a repetir els actes de la Blanquerna.\nEn una anotació en el seu Twitter recollida per Europa Press, el detingut, Juan de Haro, cap nacional de les joventuts de Democracia Nacional, ha informat de la seva detenció per “criticar islamització i defensar C.Blanquerna”, i que hores després ha estat posat en llibertat.\nSegons els Mossos, els motius de la detenció es remunten al 22 de març quan De Haro va expressar en un programa emès per un canal del partit que es transmetia a través d’una plataforma digital de ‘podcast’, que s’havien de reproduir els actes com el del centre Blanquerna.\nEn aquest incident, un grup de persones vinculades a moviments d’ultradreta van irrompre al centre durant l’acte institucional i van agredir, van cridar i van intimidar els assistents.\nA més, la policia catalana va arrestar el responsable ultra perquè també va proferir comentaris islamòfobs i contra col·lectius antifeixistes després d’una manifestació d’un d’aquests grups el 18 de març al Vendrell.\nEls Mossos, després de prendre-li declaració en comissaria, van deixar la seva detenció sense efecte en espera que el detingut sigui citat en seu judicial, com a presumpte autor d’un delicte d’odi.


Noticies Hospital - CCOO Consorci Hospitalari Vic\nProperes mobilitzacions contra la reforma de les pensions i per uns pressupostos socials:\n20 de nov. 2013, 5:59 publicada per Consorci Hospitalari Vic [ actualitzat el 20 de nov. 2013, 6:03 ]\nNEGOCIACIÓ CONSORCI HOSPITALARI VIC JULIOL-AGOST 2013\n14 d’ag. 2013, 2:25 publicada per Consorci Hospitalari Vic [ actualitzat el 14 d’ag. 2013, 2:25 ]\n1668 h dia a partir 1 gener 2014\n1562 h nit a partir 1 setembre 2013\nSupeditar 100% DPO a equilibri pressupostari\nNo es perd cap paga\nJornada complementària i atenció continuada:\nEs forma comissió seguiment per regular les condicions d’atenció continuada i altres aspectes (preu/ h. Guardia).\nCarrera professional: es mante SIP-SIPPD\nNo es dona econòmicament però Si es pot gaudir\nMenjador: 5 €\nAntiguitat: des de 1 setembre no es meritarà nous tiennis i no es revaloritzarà i absorvirà i compensarà els increments salraials derivats del progrés en el Plus vinculació, així com els increments salarials derivats del progrés dels nivells B-C i del C-D del SIPDP i del B-C del SIP\nNo es toquen altres plusos.\n5 ponts: establir 5 dies de pont a calendari\nAdhesió al conveni col·lectiu dels centres sociosanitaris (Els centres sociosanitaris van acceptar la proposta mediadora al igual que nosaltres): lletra conveni XHUP + proposta mediadora\nTot el personal dels centres del CHV es manté sota el mateix conveni\nAcord d’adhesió al I Conveni de Sociosanitaris i pactes addicionals\n8 d’ag. 2013, 4:51 publicada per Consorci Hospitalari Vic [ actualitzat el 8 d’ag. 2013, 5:03 ]\n| Fitxers adjunts: nota informativa CCOO.pdf\nNegociacions per la finalització de la vigència del conveni XHUP\n25 de jul. 2013, 3:23 publicada per Consorci Hospitalari Vic [ actualitzat el 25 de jul. 2013, 3:26 ]\nLa finalització de la vigència del conveni XHUP ens obliga a pendre negociacions entre empresa i la representació social dels treballadors.\nAquestes han començat aquesta setmana.\nUs anirem informant durant aquest procés de negociació\n11 de jul. 2013, 2:15 publicada per Consorci Hospitalari Vic [ actualitzat el 11 de jul. 2013, 2:16 ]\nResposta proposta mediadora\n11 de jul. 2013, 2:01 publicada per Consorci Hospitalari Vic [ actualitzat el 11 de jul. 2013, 2:03 ]\n21 de juny, CCOO vam comunicar al mediador del Departament d’Empresa i Ocupació que, atenent a la voluntat dels treballadors manifestada en les consultes que juntament amb UGT vam convocar als centres de treball del sector, no acceptàvem la seva proposta mediadora. UGT es va manifestar en el mateix sentit. De les patronals, únicament ACES hauria acceptat la proposta.\nAra, el mediador comunicarà el resultat de la mediació al president de la Comissió Negociadora qui, previsiblement, convocarà una reunió.\nCCOO demanarem la pròrroga del Conveni mentre continua la negociació; si aquesta pròrroga no és acceptada per les organitzacions patronals, el conveni perdrà la seva vigència el dia 8 de juliol.\nBarcelona, 22 de juny de 2013\nCCOO informa del resultat de la consulta sobre el conveni de la Xarxa Hospitalària d'Utilització Pública (XHUP)\n11 de jul. 2013, 1:38 publicada per Consorci Hospitalari Vic [ actualitzat el 11 de jul. 2013, 1:39 ]\n21, juny de 2013\nXHUP-Sociosanitaris i Salut Mental\nEl conveni de la XHUP-Sociosanitaris i Salut Mental es troba en ultraactivitat des de l'1 de gener de 2009. En aquests més de quatre anys ha estat impossible apropar postures entre la part sindical i la patronal. Davant la situació de bloqueig en la negociació el President de la Mesa Negociadora va proposar una mediació amb l'autoritat laboral (Direcció General de Relacions Laborals i Qualitat en el Treball-Departament d'Empresa i Ocupació).\nCCOO, UGT i les patronals ACES, Consorci Sanitari i Salut i UCH, vam acceptar la proposta, i Metges de Catalunya es va adherir amb posterioritat.\nAquesta mediació va acabar, un cop més, i degut a les exigències de les patronals, sense acord.\nL'autoritat laboral, en qualitat de mediador, va fer una proposta mediadora finalista que, per responsabilitat, CCOO i UGT ens vam comprometre a portar als centres.\n"Estàs d'acord amb la proposta mediadora que propiciarà el manteniment del conveni de sector de la XHUP-Sociosanitaris i Salut Mental?"\nLa resposta ha estat:\nSÍ : 8.528 vots ( 43,85%)\nNO : 10.919 vots (56,15%)\nVotacions conveni XHUP Hospital de Vic\n11 de jul. 2013, 1:29 publicada per Consorci Hospitalari Vic [ actualitzat el 25 de jul. 2013, 3:14 ]\nCCOO del CHV volem agrair i felicitar a tothom per la gran participació de la votació a l' Hospital gràcies per la paciència.\nAgraïm especialment la vostre participació.\nResultats finals votacions.\nRespecte de si cal acceptar o no la proposta de mediació al conveni de la XHUP.\nVots escrutats: 591\nEN BLANC: 16\n| Fitxers adjunts: Acta_ConsultaXHUP_Vic.pdf\nProposta mediadora: Règim de jornada i descansos del personal sanitari\n13 de juny 2013, 14:03 publicada per Consorci Hospitalari Vic\nL’Estatut dels treballadors estableix que són hores extraordinàries totes les que es fan per sobre de la jornada ordinària de treball i les limita a un màxim de 80 hores anuals. Les hores extraordinàries estan subjectes a una cotització addicional a la Seguretat Social sense topall màxim.\nEls hospitals de la XHUP sempre han considerat les guàrdies com a jornada complementària i la cotització a la Seguretat Social es feia igual que la de la resta del salari. Com que els metges ja cotitzen per la base màxima de cotització de la Seguretat Social, les guàrdies quedaven excloses de la cotització.\nLa Inspecció de Treball i de Seguretat Social va fer una inspecció a Sant Pau i ha considerat que les guàrdies són hores extraordinàries i s’ha de fer la cotització addicional corresponent. El resultat és que han reclamat el pagament de 10 milions d’euros pels últims 4 anys.\nAquest mateix criteri és aplicable a tots els hospitals i la patronal vol evitar-ho, ja que seria una despesa addicional que agreujaria les dificultats econòmiques dels centres i de retruc perjudicaria tots els treballadors.\nL’ICS no té aquest problema. L’Estatut marc del personal estatutari dels serveis de salut, en la secció que regula la jornada i descansos, diu clarament que la jornada complementària no tindrà la consideració d’hores extraordinàries. Per tant, la cotització de les guàrdies a l’ICS es fa com la de la resta del salari; per aquesta raó quan el professional que fa guàrdies ja cotitza per la base màxima, no es paga més a la Seguretat Social. Si els centres de la XHUP poguessin aplicar la regulació de l’Estatut marc, el problema de la cotització addicional de les guàrdies quedaria solucionat.\nL’Estatut marc preveu que quan no hi hagi regulació al conveni, serà aplicable als centres de la xarxa concertada el regim de jornada i descansos previst en el mateix Estatut marc. Per tant, si el conveni deixa sense regular la jornada i els descansos, serà directament aplicable al personal de la XHUP el règim de jornada i descansos establert a l’Estatut marc. Això mateix seria el que passaria si no s’arribés a signar el conveni: el 8 de juliol perdria la seva vigència i, en no haver regulació, s’aplicaria directament el règim de jornada i descansos de l’Estatut marc.\nSignifica això que la jornada quedaria desregulada? NO. La jornada i els descansos estarien regulats per l’Estatut marc, que, insistim, és la normativa que s’està aplicant a l’ICS.\nAlguns ja estan dient que això serà una catàstrofe, que es faran jornades de 24 hores i que se suprimirà el descans setmanal. Fals. A l’ICS, on s’aplica aquesta normativa, això no passa. Però, per si de cas hi ha algun gestor imaginatiu que vol fer coses rares, a la proposta mediadora s’han introduït salvaguardes perquè es mantinguin les condicions que s’estaven gaudint fins ara.\n| Fitxers adjunts: 130613 Jornada.pdf\nProposta de mediació del conveni de la XHUP\n12 de juny 2013, 11:34 publicada per Consorci Hospitalari Vic [ actualitzat el 13 de juny 2013, 13:59 ]\nProposta de mediació que ha fet el Departament d'Empresa i Ocupació per al conveni de la XHUP.\nJORNADA: 1668 hores el torn dia i 1562 el torn de nit (de dia 48 hores més i de nit igual que ara). Els 3 dies de lliure disposició queden com a jornada treballada i no descompten.\nLes guàrdies no seran hores extres i per tant no cotitzaran a la seguretat social com a tals (sentència de Sant Pau).\nPels grups 4 a 7 màxim del 5% de jornada de distribució irregular.\nEls contractes de jornada parcial mantindran els salaris augmentant la jornada proporcionalment.\nREDUCCIÓ SALARIAL: reducció del 5% en tots els conceptes salarials excepte les guàrdies i les DPO a partir de l'1 de gener i fins el 31/12/2014. Aquesta reducció no es pot afegir a qualsevol altre reducció. En el nostre cas ja ens el treuen des del 2010. En cas de sentència favorable als treballadors respecte del cobrament del 5% ens haurien d'abonar el corresponent a 2010, 2011 i 2012, encara que els publics ho tenim malament.\nDPO: un sol pagament anual a totes les categories per import en funció de l'equilibri pressupostari fins el 100% del l'import de les mateixes.\nCARRERA PROFESSIONAL: els nivells A i B reconeixement i abonament dels imports. Els nivells C i D reconeixement i suspensió de l'abonament. Qui ja els tingui els continuarà cobrant.\nINCAPACITAT TEMPORAL: igual que els empleats de la Generalitat ho tenen regulat.\nTIQUET MENJADOR: 4 € pels treballadors de torn partit i 6 € la resta de personal (ara 3,29 €). El personal de guàrdia no paga.\nPREMI DE FIDELITZACIÓ: no es pot canviar per compensació en metàlic excepte que ho autoritzi la comissió paritària.\nULTRAACTIVITAT DEL CONVENI: fins el 31/12/2015, data en que s'haura de fer obligatoriament medicació al TLC. (el que fa que no quedem sense conveni).\nEL SINDICAT CCOO HEM DECIDIT QUE AQUESTA PROPOSTA ES POSI A REFERÈNDUM DE TOTS ELS TREBALLADORS DEL SECTOR.\nEL VOSTRE VOT SERA DECISIU.\nFarem una assemblea informativa, pendent de concretar el dia, i us informarem deseguida de quin dia farem el referèndum.\n| Fitxers adjunts: Acta mediació 11-6-13(1).pdf Mediació Conveni de la XHUP.pdf


IGRT (radioteràpia guiada per la imatge) - Instituto Imor\nHome / Radioteràpia externa / IGRT (radioteràpia guiada per la imatge)\nGràcies als avançats i sofisticats equips de radioteràpia existents avui dia, tenim la possibilitat d’administrar tractaments molt sofisticats i amb una gran precisió. Ara bé, el cos humà no és tan precís, i hi ha moviments fisiològics absolutament normals a tots els òrgans del nostre cos. Aquesta variabilitat en la situació de cadascun dels òrgans limita la precisió amb què es pot administrar el tractament, i això produeix una sèrie d’incerteses i errors. Per compensar-los, s’han d’ampliar els marges dels camps de tractament, per la qual cosa inevitablement s’ha d’irradiar més teixit normal del que és estrictament necessari, produint més efectes secundaris i fent augmentar el risc de seqüeles a llarg termini.\nPer disminuir aquestes incerteses i reduir els marges dels camps de tractament s’utilitza la radioteràpia guiada per la imatge o IGRT. La particularitat d’aquesta tècnica de tractament és que cada dia, un cop col·locat a la taula de tractament i abans de fer la sessió corresponent, es verifica la posició de l’òrgan a tractar i dels òrgans sans veïns i es compara amb la situació teòrica en què s’haurien de trobar. Si la posició és correcta, es té la tranquil·litat que el tractament es fa correctament i es procedeix a administrar la sessió corresponent. Si es veu que la posició no és la correcta, i que hi ha un desplaçament d’1 mm o més, el sistema analitza els desplaçaments existents i els moviments de la taula de tractament que s’han de fer per compensar-los. Un cop fets, es comprova que la nova posició és la correcta, i a continuació s’administra la fracció corresponent.\nAmb l’IGRT tenim la certesa que cada dia el tractament s’efectua allà on s’ha d’efectuar i que les estructures sanes veïnes que no s’han d’irradiar queden realment fora dels camps d’irradiació. El gran avantatge és que pràcticament desapareixen les incerteses, amb la qual cosa el marge de seguretat que s’ha de deixar al voltant de l’òrgan a tractar és mínim i, per tant, la quantitat de teixit sa irradiat es redueix moltíssim, i així es millora la tolerància al tractament i es redueix la freqüència i severitat dels efectes secundaris.


COMG - El COMG posa en marxa una campanya per afavorir la vacunació de COVID-19 en tota la població\nFidel a la seva vocació de defensar la salut dels professionals sanitaris i de contribuir a millorar la salut de tota la població, el COMG posa en marxa una campanya per afavorir la vacunació de COVID-19 en tota la població. Per fer-ho, i aprofitant el llançament del vídeo #RaonsperVacunarme elaborat pel Consell de Col·legis de Metges de Catalunya en col·laboració amb altres col·legis professionals de l'àmbit de la salut, incidirà en 6 raons concretes per les quals és important vacunar-se.\nA partir d'avui i durant tota la setmana vinent, a les xarxes del COMG es podran veure 6 imatges amb 6 raons per a vacunar-nos:\nPer efectivitat. La vacuna és l'eina més efectiva per fer front a la COVID-19\nPerquè la vacuna és segura. Té l'aval de l'Oorganització Mundial de la Salut (OMS) i de l'Agència Europea del Medicament\nPer corresponsabilitat. Vacunar-se et protegeix a tu i al teu entorn\nPer aconseguir la immunitat de grup. Cal una gran part de la població vacunada\nPer baixar la pressió assistencial. Hi haurà menys visites i ingressos associats a la COVID-19\nPer millorar l'economia. Suposarà poder tornar gradualment a la normalitat


Súma e i els Nous Catalans\n"Els polítics estatals estan demostrant que tenen poca talla d'estadistes, poca capacitat d'anàlisi i menys capacitat de reacció"\nper Josep Maria Torrent 08 de setembre de 2015 19:12\nEl president Josep Tarradellas va arribar a Catalunya procedent de l'exili al crit de "Ciutadans de Catalunya, ja soc aquí!". El president Jordi Pujol no es cansava de repetir que "català és aquell que viu i treballa a Catalunya". En tots dos casos està molt clar que el catalanisme, el nacionalisme de Catalunya, no és ètnic, ni és segregador, ni persegueix la puresa de sang. Era, com definia fa molts anys Miquel Roca, un nacionalisme de defensa i ara s'ha convertir en un nacionalisme de reafirmació i, sobretot, un catalanisme de subsistència. Hi ha una majoria que ha arribat a la conclusió que per continuar existint (no solament com a catalans, no per mantenir només la cultura, no per evitar perdre la llengua, no per no haver de renunciar a la història) com a persones que viuen en aquest país i que aspiren a un futur millor per als seus fills cal fer un pas endavant i decidir per quin camí s'ha de continuar: anar sols o continuar amb Espanya.\nSi el debat sobre el futur de Catalunya estigués solament en mans dels polítics l–tot i ser important—el seu abast quedaria reduït a un tema oficial articulat al Parlament i visualitzat als mitjans de comunicació. Però el Dret a Decidir ja ha superat el debat oficial de la classe política per fer cau a la societat civil. I no la tradicional societat civil catalana (burgesia, classes mitges empresarials o quadres institucionals) sinó que ha transcendit als sectors que poden fer caure, ara i en el futur, la torrada d'un cantó o de l'altra: els castellanoparlants (Súma e) i els ciutadans procedents d'altres països del planeta (Nous Catalans).\nEspanya no sap veure que hi ha un mar de fons que mou als sectors que teòricament haurien de ser menys proclius al Dret de Decidir de Catalunya. L'associació Súma e és un exemple clar. Format per castellanoparlants que es defineixen com a espanyols són partidaris que Catalunya decideixi el seu futur i, en el seu cas, sigui independent. Més enllà que bona part dels seus dirigents es proclamin ferms admiradors d'ERC i del seu líder, Oriol Junqueras (fins i tot algun dels seus líders forma part de l'entramat orgànic del partit independentista), la capacitat d'aplegar milers de persones al voltant de la idea de la independència des l'espanyolitat és un fet nou que ni PP ni PSOE valoren prou bé.\nTambé és destacable el treball que Àngel Colom (ex Esquerra, avui a CDC) està fent entre els col·lectius procedents de la nova immigració és una llavor que ha de permetre a mig termini la seva integració al país. De fet, és actualitzar el model que va fer possible que molts dels fills d'aquell col·lectiu de subsaharians procedents de Gàmbia o Senegal que van arribar als voltant del 1980 i treballaven els camps del Maresme visquin com uns catalans més dins aquesta societat.\nContra aquest moviment de fons l'Estat solament és capaç de jugar amb la desinformació que apel·la al discurs de la por a una Catalunya aïllada; o amb la tergiversació per alterar el resultat de les balances fiscals contràries a aquest país; o amb l'atac a la immersió lingüística... Els polítics estatals estan demostrant que tenen poca talla d'estadistes, poca capacitat d'anàlisi i menys capacitat de reacció.


Foto: CEAM Training\nLes altafullenques Laura i Ona Alonso sumen novament per al Ria Ferrol en la J2 del Campionat d’Espanya de Divisió d’Honor\nEl club gallec lluitarà per la permanència en la jornada final, que tindrà lloc a mitjans de juny\nLes corredores formades a la pedrera dels Atletes d’Altafulla, Laura i Ona Alonso, han participat en la J2 del Campionat d’Espanya de Clubs de Divisió d’Honor, que ha tingut lloc aquest cap de setmana. El seu club, el Ria Ferrol, ha competit a Castelló, juntament amb l’Avinent Manresa, l’Atletismo Alcorcón i l’amfitrió, el Playas Castellón, i ha obtingut la 3a posició amb 162 punts.\nLes altafullenques han aportat el seu granet de sorra a la classificació general. Laura Alonso ho ha fet per partida doble. D’una banda, ha participat en els 400 metres, on ha fet 5a amb un temps de 57 segons i 34 centèsimes. I de l’altra, ha fet 3a en el 4x400 relleus juntament amb tres companyes més. Les quatre han fet una marca de 3:51:26.\nPer la seva part, Ona Alonso ha fet 6a en els 800 metres, amb una marca de 2:16:68. L’altafullenca s’ha quedat a poc menys de 2 segons de la 5a classificada, tot i que ha superat la marca personal que tenia en la prova.\nDesprés de la primera i la segona jornada, el Ria Ferrol de Laura i Ona Alonso és 11è amb 293 punts. Per tant, en la tercera i última jornada competirà per la permanència, a diferència del València Atletisme de Berta Castells, que ho farà per ser campió i obtenir l’accés al Campionat d’Europa.\nLa torrenca ha tornat a ser la millor tiradora en el llançament de martell amb una marca de 62.78, amb la qual ha contribuït a la 1a plaça del conjunt valencià. En la classificació general es manté 2n amb 473 punts, a 1.5 del Playas de Castellón.\nD’altra banda, l’Agrupació Atlètica Catalunya d’Aaron Sola i Aina Calbó també haurà de lluitar per la permanència. Aquest cap de setmana, dels dos només ha competit el torrenc, i per partida doble. En el llançament de pes ha fet 5è amb un tir de 14.53, i en el de disc, ha fet 4t amb una marca de 46.93. L’equip ha quedat últim de grup, i en la general és 13è amb 270 punts.\nLa jornada final del Campionat d’Espanya de Clubs de Divisió d’Honor, i també el de Primera Divisió, clourà l’11 de juny.


Gairebé mig milió de turistes visiten el patrimoni de Tàrraco — Ajuntament de Tarragona\nEsteu aquí: Inici › Comerç › Notícies › Notícies 2015 › Gairebé mig milió de turistes visiten el patrimoni de Tàrraco\nGairebé mig milió de turistes visiten el patrimoni de Tàrraco\nLa ciutat es defineix com un referent de turisme cultural i fidelitza el nombre de turistes i pernoctacions\nA l’any del 15è aniversari de la Declaració de Patrimoni Mundial per la UNESCO del conjunt arqueològic de Tàrraco i amb una nova declaració com a Patrimoni Mundial de Valor Universal Excepcional, Tarragona es fa cada vegada més un lloc en el panorama turístic cultural del país i del món. I ho fa amb el turista fidel, principalment de la resta de l’Estat espanyol, que enguany representa un 58% en hotels i fins a un 74% en càmpings.\nEl més important a destacar en el balanç d’enguany és que 428.080 persones han visitat el patrimoni de Tàrraco, han estat molts els turistes que han vingut en primera opció cridats pels monuments a visitar i la tendència es veu clarament quan augmenta d’un any a l’altre. Una de les dades més interessants és l’augment del 40% de les visites al Fòrum de la Colònia, 18.705 persones, i el manteniment de la xifra amb 123.062 al Circ-Pretori. La visita a l’Amfiteatre ha estat la segona més destacada amb 114.136 persones i tot plegat representa un augment del 3% del turista cultural. Aquest fet ens posiciona i evidencia com a destinació turística cultural que, amb l’oferta d’activitats concretes com Tarragona Història Viva, Tarragona Ciutat de Castells, les festes majors i la gastronomia en general, han aportat un alt volum de visitants que no només es passegen per la ciutat, sinó que venen a conèixer el valor patrimonial de la ciutat.\nA Tarragona, fins al setembre hem obtingut un total de 398.760 turistes i 1,225.310 pernoctacions, que representen un augment del 6% i 7%, respectivament; xifres a les quals encara hi cal sumar els viatges organitzats, excursionistes de dia que es calcula que siguin més d’un milió i que s’allotgen principalment a Salou, Cambrils i la Pineda; així com turistes que s’allotgen en apartaments d’ús turístic, segones residències i cases d’amics i familiars. Pel que fa al turista estranger, el francès segueix sent el primer que ens visita, tant en càmpings com en hotels, seguidament de l’alemany i l’anglès. La resta d’orígens a destacar són Bèlgica i Holanda, Itàlia, Portugal, Nord-Amèrica i Rússia, entre d’altres.\nEl treball de les oficines municipals del Patronat de Turisme també és destacable, ja que han atès unes 138.361 consultes, en un 90% d’excursionistes (visitants de dia) que pernocten a Salou, Cambrils i la Pineda, principalment. Així mateix, hi ha hagut un augment de les consultes del mercat francès (9% més) i alemany (39% més). Els mesos de més afluència turística a les oficines han estat març i abril, coincidint amb la Setmana Santa i la primavera.\nPodeu consultar la presentació del balanç de la temporada turística del gener al setembre de 2015.